વર્ષોથી બાળ શિક્ષણ સાથે જોડાયેલા પ્રી.પ્રી.ટી.સીના ભૂતપૂર્વ પ્રિન્સીપાલ, તેવા પાલનપુરના સુધાબેન જોષીને જ્યારે અમે પુછ્યું કે તે મહિલા દિવસે શું બદલાવ લાવવા માંગે છે તો તેમણે જણાવ્યું કે "હું તો કહું કે જે શરૂઆત કરો ઘરેથી કરો. ઘેરમાં જ માતા ,પુત્રી,વહુ ને સન્માન મળશે તો સમાજના પ્રશ્નો ઓછા થશે. પ્રેમ અને સમજણથી આપને ઘરમાં જ સ્ત્રી પુરુષ ના ભેદભાવ ના રાખીયે, તો સ્ત્રી તરફ જોવાની દ્રષ્ટિ બદલાશે, માતાને દીકરીની સાથે દીકરો પણ મદદ કરે તેવું કરીયે .દરેક સ્ત્રીનું સન્માન કરીયે તો જ આ થશે. ખાલી ઉપદેશથી નહિ પણ આચરણ કરી નારી તરફનો દ્રષ્ટ્રિકોણ બદલવાની જરૂર છે.